
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A NR. 37
                                                             din 27 februarie 2020
         privind aprobarea PLANULUI URBANISTIC ZONAL – 
   „STRADA OCTAVIAN GOGA”, Sighișoara

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 4.938/19.02.2020 şi la Consiliul Local Sighișoara cu nr. 5.174/21.02.2020, de referatul de aprobare, înregistrat cu nr. 4.937/19.02.2020, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Planului Urbanistic General al municipiului, aprobat prin Hotărârea Consiliului Local Sighișoara nr. 1/1999, a cărui valabilitate a fost prelungită prin Hotărârea Consiliului Local Sighișoara nr. 12/28.01.2016 și Hotărârea Consiliului Local Sighișoara nr. 282/20.12.2018, precum și ale Regulamentului aferent acestuia;

Având în vedere prevederile Planului Urbanistic Zonal pentru zona protejată cu valoare istorică Sighișoara, aprobat prin Hotărârea Consiliului Județean Mureș nr. 50/1997 și ale Regulamentului aferent acestuia;

Având în vedere prevederile Legii nr. 350/2001 privind amenajarea teritoriului și urbanismul, republicată, cu modificările și completările ulterioare;

Având în vedere prevederile Regulamentului General de Urbanism, aprobat prin H.G. nr. 525/1996, republicată, cu modificările și completările ulterioare;

Având în vedere prevederile Legii nr. 50/1991 privind autorizarea executării lucrărilor de construcții, republicată, cu modificările și completările ulterioare;

Având în vedere documentația elaborată și prezentată de către S.C. QUATRO DESIGN S.R.L., pentru beneficiar MUNICIPIUL SIGHIȘOARA, în vederea aprobării Planului Urbanistic Zonal – „STRADA OCTAVIAN GOGA”, Sighișoara;

 Având în vedere prevederile Hotărârii Consiliului Local Sighișoara nr. 87 din 28.11.2016 privind constituirea Comisiei Tehnice de Urbanism și Amenajarea Teritoriului și a Regulamentului de organizare și funcționare a acesteia;

Având în vedere că, documentația menționată mai sus a fost analizată și avizată în ședința Comisiei tehnice de amenajare a teritoriului și urbanism, întrunită în data de 11.10.2019, conform procesului - verbal cu nr. 29.611/23.10.2019;

Având în vedere prevederile Hotărârii Consiliului Local Sighișoara nr. 79/29.05.2013 privind aprobarea Regulamentului local referitor la implicarea publicului în elaborarea sau revizuirea planurilor de urbanism sau de amenajare a teritoriului și ale Ordinului nr. 2.701/2010 al Ministrului Dezvoltării Regionale și Turismului de aprobare a Metodologiei de informare și consultare a publicului cu privire la elaborarea sau revizuirea planurilor de amenajare a teritoriului și de urbanism;     


Având în vedere avizul favorabil cu nr. 3/17.01.2020 emis de către structura de specialitate a Consiliului Județean Mureș;
Având în vedere Raportul de specialitate al Direcției Amenajarea Teritoriului și Urbanism din cadrul Consiliului Județean Mureș, cu nr. 3.734/11.02.2020, înregistrat la Municipiul Sighișoara cu nr. 4.936/19.02.2020, prin care se propune aprobarea PLANULUI URBANISTIC ZONAL – „STRADA OCTAVIAN GOGA”, Sighișoara;
Având în vedere avizele favorabile ale tuturor comisiilor pe domenii de specialitate;
În baza art. 129 alin. (2) lit. “b” şi “c”, alin. (4) lit. “d”, alin. (6) lit. “c”, alin. (14), art. 139 alin. (1) și alin. (3) lit. “e” și a art. 196 alin. (1) lit. “a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ș T E:

Art. 1. (1) Se aprobă Planul Urbanistic Zonal – „STRADA OCTAVIAN GOGA”, Sighișoara, beneficiar fiind MUNICIPIUL SIGHIȘOARA, potrivit anexei, care face parte integrantă din prezenta hotărâre și se află în păstrarea Compartimentului Urbanism, Disciplina în Construcții, Patrimoniu UNESCO din cadrul Municipiului Sighișoara.

(2) Documentația menționată și aprobată la art. 1 alin. (1) din prezenta hotărâre reglementează:

1. Modul de construire pe strada Morii în scopul întregirii frontului acestei străzi (Zona CL1)
· Regimul maxim de înălțime : P+1+M

· Indicatori urbanistici: 


         P.O.T. maxim admis:  55% - parcela 1;  90% - parcela 2; 75% - parcela 3;


        C.U.T. maxim admis:  1,40 - parcela 1;  2,30 - parcela 2; 1,95 - parcela 3.

2.
Modul de amenajare a spațiului public (piața publică multifuncțională)

     (Zona SP)


     P.O.T. maxim admis : 5%;


     C.U.T. maxim admis : 0.05.

3.  Modul de dezvoltare al imobilului nefinalizat al „C.E.C.” (Piața Octavian Goga nr. 14) în 2 variante:

a) Varianta 1: menținerea clădirii existente, remodelarea volumetriei existente a 

   acoperișului clădirii și modificarea arhitecturii fațadelor. Astfel:

- Este obligatorie desființarea celor 2 elemente de colț ale șarpantei;

- Se mențin retragerile față de aliniament ale clădirii existente;

- Se mențin retragerile față de limitele laterale și limitele posterioare ale clădirii existente;

- Se mențin coeficienții urbanistici actuali.


b) Varianta 2: desființarea clădirii existente și construirea unei clădiri noi. Astfel:

-  Construcțiile noi se vor amplasa pe aliniament;

- Construcțiile noi se vor amplasa în cadrul edificabilului, conform planșei 1.4.5 – 1 - Reglementări urbanistice. Propuneri de organizare urbanistică.

- Regimul maxim de înălțime al clădirii noi este de P+1+M (3N supraterane);

   (înălțimea absolută se limitează la 14 m. măsurați de la terenul natural la coama acoperișului.);

- P.O.T. maxim admis : 75%;

  
- C.U.T. maxim admis : 1.95.


Art. 2. Se stabilește ca perioada de valabilitate a documentației de urbanism, menționată și aprobată la art. 1 din prezenta hotărâre să fie de 15 ani de la data aprobării acesteia.
Art. 3. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Direcția Generală Arhitect Șef și Compartimentul Urbanism, Disciplina în Construcții, Patrimoniu UNESCO din cadrul Municipiului Sighișoara.

Art. 4. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureş şi se va aduce la cunoștinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

      Șoneriu Mihai - Marcel        

                                Contrasemnează pentru legalitate

                                                                                    SECRETARUL GENERAL al municipiului,



             Bizo Anca
(Prezenta s-a adoptat cu unanimitate de voturi)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;
  2 ex. Direcția Generală Arhitect Șef;

  2 ex. Compartimentul Urbanism, Disciplina în Construcții, Patrimoniu UNESCO.

10 ex.
B.A. 
